
CONSTITUTIONES. 


CAPUT  I. 

DE     CONCILII     BALTIMORENSIS      PLENARII     SECUNDI 
PROMULGATIONE. 

I.  Decreta  Concilii  Plenarii  Baltimorensis  II,  a  Sancta  Sede 
recognita  atque  sancita  promulgamus,  vimque  legis  in  Nostra 
Dioecesi  habere  declaramus,  et  ab  omnibus,  ad  quos  spectant, 
omnino  servanda  jubemus. 

II.  Ritualis  Romani  Compendium,  jussu  Concilii  Baltimoren- 
sis  Provincialis  III,  editum,  in  sacramentorum  administratione, 
et  in  aliis  sacris  functionibus  peragendis  adhibendum  esse  statu- 
imus. 

III.  Cseremoniale,  Baltimori  editum.  et  anglice  conscriptum, 
cui  titulus  "Ceremonial  for  the  use  of  the  Catholic  Churches  in 
the  United  States  of  America,"  adamussim  servandum  volumus. 

IV.  Ad  praecavendos  ritus  peculiares  et  a  Romanis  alienos, 
districte  vetamus  ne  Sacerdotes  Dioeceseos  Nostrae,  consuetudi- 
nis  obtentu,  vel  alio  quocumque  prsetextu,  a  formis  ac  caeremo- 
niis  in  Rituali  et  Caeremoniali  heic  approbatis,  discedant. 

CAPUT    II. 

DE    VITA    ET    HONESTATE    CLERICORUM. 

Memores  imprimis  oportet  esse  Sacerdotes  divinse  suse 
vocationis  qua,  Deus  et  Dominus  Noster  eos  rerum  coelestium 
praedicatores,  et  aeternitatis  veluti  satores,  ante  ssecula  eligere 
ac  in  tempore  constituere  dignatus  est.  Quum  autem  universa 
hominum  natura,  cujus  et  ipsi  sunt  participes,  peccato  sit 
sauciata,  omnes  eo  nervos  tendere  debent,  ut  gratiam  quse  in 


6  Synodus  Ludovicopolitana   IV. 

eis  est  per  lmpositionem  manuum  resuscitent,  jugiter  custodiant, 
ac  in  dies  adaugeant.  Sacerdotibus  enim  Novae  Legis  dictum 
est :  "Vos  estis  sal  terrae.  Quod  si  sal  evanuerit,  in  quo 
salietur  ?  Ad  nihilum  valet  ultra  nisi  ut  mittatur  foras  et  con- 
culcetur  ab  hominibus."  Caveant  ergo  ne  ipsi  infatuati  corrupta 
sanare  non  possint,  et  "projecti  de  Ecclesiae  promptuariis,"  ut 
ait  Sanctus  Hilarius,  "cum  his  quos  salierint  pedibus  incedentium 
proterantur."  Nec  Sacerdotibus  sufficit  graviora  tantum  delicta 
vitare.  Eis  enim  speciali  ratione  Apostolus  dicit:  "Ab  omni 
specie  mala  abstinete  vos."  Vitam  ergo  et  mores  ita  com- 
ponant,  ut  habitu,  sermone,  aliisque  omnibus,  nihil  nisi  grave, 
modestum,  ac  sanctum  prae  se  ferant. 

Quum  autem  Dominus  sit  Sacerdotum  pars  atque  haereditas, 
talis  eorum  debet  esse  vitae  sanctitas,  qualem  exigit  summa 
sanctitas  illius  cui  ministrant.  "Si  quis  mihi  ministrat,"  inquit 
Christus,  "me  sequatur."  Princeps  etiam  Apostolorum  Sacer- 
dotes  prae  caeteris  graviter  admonet:  "In  omni  conversatione 
sancti  sitis,  quoniam  scriptum  est :  sancti  eritis,  quoniam  ego 
sanctus  sum."  "Quid  igitur  mirum"  inquit  S.  Carolus  Borro- 
maeus,  "si  necesse  est  accedentes  ad  illum  sanctificari,  ne 
purissimae  illius  Majestatis  oculi  maculis  aut  sordibus  ullis 
offendantur."  Ut  ergo  munere  suo  rite  fungatur  Sacerdos, 
auxilium  divinum  oratione  assidua  et  ferventi  efflagitet.  Ad 
Crucifixi  pedes  orans  et  vigilans,  amorem  Dei  et  proximi  in 
corde  suo  accendat.  "Et  erit  tanquam  lignum  quod  plantatum 
est  secus  decursus  aquarum,  quod  fructum  suum  dabit  in 
tempore  suo." 

I.  Ne  Fideles  Sanctissimo  Missae  Sacrificio  diebus  Dominicis 
et  Festis  de  praecepto  priventur,  vel  gravi  periculo,  ex  hac 
mortali  vita  sine  sacramentis  decedendi  exponantur,  districte, 
et  sub  pcena  quidem  suspensionis  ferendae  sententiae,  vetamus, 
ne  Sacerdotes  curam  animarum  gerentes,  a  congregationibus 
vel    districtibus    suis    per   integram   hebdomadam    absint,    nisi 

suffecto  vicario  ab  Ordinario  prius  approbando,  praeviam  licen- 
tiam  ab  Episcopo  obtinuerint. 

II.  Ut  Sacerdotalis  ordinis  decori  consulatur,  omnino  pro- 
hibemus,  ne  quis  Sacerdotum  Dioeceseos  Nostrae,  ad  cauponas, 
vulgo  dictas  "saloons,"  bibendi  causa,  nisi  in  itinere,  extra 
Dioecesim  constitutus,  vel  gravi  necessitate  compulsus,  unquam 
divertat. 

III.  Vehementer  optamus,  ut  Sacerdotes  Dioeceseos  Nostrae 
vestem  talarem  domi  semper  deferant.  Volumus  autem  et 
jubemus,  ut  sacras  functiones  in  templo  peragentes,  vel  eisdem 
adstantes  hac  aliisque  vestibus  in  rubricis  prsescriptis,  utantur. 

CAPUT    III. 

DE    SACRAMENTIS    IN    GENERE. 

Quum  Sacramenta  sint  Divinae  Misericordise  praecipua 
documenta,  fontes  quidem  uberrimi  aquse  salientis  ad  vitam 
aeternam,  pro  viribus  adlaborare  debent  animarum  pastores 
eorum  naturam  et  efficaciam  fidelibus  exponere.  Nemini  enim 
dubium  esse  potest,  quin  dispositiones  quibus  ad  sacramenta 
accedendum  est,  ex  eorum  natura  inspecta  atque  efficacia  rite 
perpensa,  magna  saltem  ex  parte,  pendeant.  Quo  melius 
autem  dispositi  fideles  ad  sacramenta  accedunt,  eo  fructus 
ampliores  exinde  percipiunt.  Quod  vero  ad  sacramentorum 
materiam  et  formam  attinet,  eorum  ministros  monemus,  ut, 
opinionibus  quas  vocant  probabiles,  rejectis,  partem  tutiorem 
prseter  casum  gravissimae  necessitatis,  semper  eligant. 

I.  Meminerint  Sacerdotes  Nostri  se  esse  dispensatores 
mysteriorum  Dei,  ac  sancta  sancte  esse  pertractanda.  Rubricas 
omnes  Ritualis  approbati  diligenter  observent,  et  summopere 
caveant,  ne  ex  ignorantia,  incuria,  aut  nimia  festinatione 
errores  vel  leves  in  sacramentorum  administratione,  committant. 
.II.  Statuimus  autem,  ut  Sacerdos  Sacramentum  in  ecclesia 
administrans,    superpelliceo  et    stola    coloris    quem    sacramenti 

ritus  exposcit,   sit  indutus.      Quod  si  in  sedibus  privatis  sacra- 
mentum  conferat,  stola  saltem  utatur. 

CAPUT    IV. 

DE    BAPTISMO. 

I.  In  unaquaque  ecclesia  ubi  Baptismi  Sacramentum  ordi- 
narie  ministratur,  fons  baptismalis,  clavi  obseratus,  si  nondum 
existat,  quamprimum  habeatur ;  prope  quem  omnia  quse  ad 
hujus  Sacramenti  ministrationem  pertinent,  nitide  serventur. 

II.  In  baptismo  conferendo  adhibendus  est  unus  saltem 
patrinus.  Vetamus  autem  omnino  ne  ad  hoc  munus  admittan- 
tur  hseretici  vel  infideles,  aut  etiarn  parvuli,  qui  fidei  rudimenta 
et  patrinorum  obligationes  prorsus  ignorant. 

III.  Prascipimus,  ne  unquam  Sacerdotes  extra  ecclesiam 
hoc  Sacramentum  conferre  audeant,  praster  mortis  imrninentem 
casum,  in  urbibus  unam  aut  pluras  ecclesias  habentibus.  Qui 
ruri  degunt,  aut  in  pagis  et  oppidulis,  ubi  nulla  est  ecclesia, 
infantes  ad  ecclesiam  propinquiorem  vel  in  stationem,  in  qua 
Sacrum  fieri  solet,  baptizandos  adducant.  Quod  si  ob  aeris 
intemperiem,  itineris  difficultatem,  parentum  inopiam,  vel  alias 
graves  causas,  hoc  fieri  nequeat,  tunc  missionarii  prudentias 
et  conscientias  relinquimus,  ut  eos  domi  cum  omnibus  Ecclesiae 
casremoniis  baptizet. 

IV.  Quum  baptismus  privatus,  ob  mortis  periculum,  domi 
conferendus  est,  Sacerdos,  stola  alba  indutus,  omissis  omnibus 
ante  baptismum  dicendis  vel  agendis,  "Catechumenum  statim 
trina  vel  etiam  una  aquae  infusione  rite  baptizet ;  postea  vero 
si  tempus  adhuc  suppetat,  et  chrisma  secum  habeat,  liniat  eum 
in  vertice,  et  linteolum  candidum  imponat,  candelamque 
accensam  ei  porrigat,  sicut  in  ordine  baptizandi  traditur." 

V.  Graviter  monemus,  et  sub  poena  quidem  suspensionis 
ferendas  sententiaa  mandamus,  ut  quilibet  Sacerdos  Diceceseos 
Nostrae,    eodem    ipso    die    quo   baptismum    contulit,    baptizati 

nomina  et  alia  de  administrato  baptismo,  in  libro  baptismali 
describat.  Si  vero  in  statione  aliqua,  vel  in  nedibus  privatis 
baptismum  conferat,  illum  in  Registro  ante  biduum  post 
reditum  ad  Ecclesiam,  eadem  sub  pcena,  describere  omnino 
tenetur. 

CAPUT    V. 

DE    CONFIRMATIONE. 

I.  Decreto  Concilii  Plenarii  Baltimorensis  II  inhagrentes, 
statuimus,  ut  confirmandi  habeant  patrinos  singulos  singuli. 
Quod  si  hoc  fieri  omnino  nequeat,  duo  saltem  pro  pueris 
patrini,  et  duae  pro  puellis  matrina  adhibeantur. 

II.  Ad  confirmationem  non  admittantur  nisi  qui  ad  primam 
communionem  accesserint,  aut  proxime  sint  accessuri, 

III.  Libri  confirmatorum  in  singulis  ecclesiis  habendi  sunt, 
in  quibus  nomina  confirmatorum  eorumque  genitorum,  haud 
minori  cura  quam  in  baptismo  describendo  adhiberi  solet, 
obsignentur.  Qua  quidem  in  re  conscientiam  missionariorum 
gravamus. 

CAPUT    VI. 

DE    SANCTISSIMA    EUCHARISTIA. 

I.  Volumus,  districteque  mandamus,  ut  Sacerdotes  Dice- 
ceseos  Nostraa  universi  ea  omnia  quas  in  Romano  Missali 
habentur  adamussim  sequantur.  Neque  in  Missaa  celebratione 
caeremonias  Romano  Missali  alienas  admittere,  vel  preces  quas 
ibidem  non  continentur  recitare  unquam  praasumant. 

II.  In  Divino  Sacrificio  celebrando  diligentem  operam  dent 
Sacerdotes,  ut  altaria  eorumque  ornamenta,  sacra  vasa  et  indu- 
menta  sacerdotalia  sint  nitida  et  munda,  nec  quidquam  altari 
tremendo  sit  indignum. 

III.  Volumus  ut  in  ecclesiis  quibus  diebus  Dominicis  Missa 
decantatur,  populi  aspersio  fiat  cum  aqua  illo  ipso  die  benedicta, 
juxta  ritum  in  Missali  Romano  praescriptum. 

IV.  Districte  mandamus,  ut  in  Missae  Sacrificio  conficiendo 
vinum  certo  genuinum,  vitis  indigenae  tantum  fructus  adhibea- 
tur.  Summopere  Sacerdotes  Nostri  satagant,  ut  vinum  ad 
sacrificium  necessarium  quantum  fieri  potest  a  Catholicis  notae 
probitatis  obtineant. 

V.  Prohibemus  sub  pcena  suspensionis  ferendas  sententiae 
ne  Sanctissima  Eucharistia  alio  modo  quam  in  bursa  decenter 
ornata,  ad  collum  appensa  atque  occulta,  super  pectus  innixa 
ad  aegrotantes  deferatur. 

VI.  Prohibemus  insuper,  eadem  sub  pcena,  ne  Venerabile 
Sacramentum  in  ullo  loco  privato  asservetur,  nisi  scriptis  ob- 
tenta  fuerit  licentia  Ordinarii.  Quod  si  haec  detur,  SS.  Sacra- 
mentum  corporali  linteo  mundo  impositum,  clavi  ab  ipso 
Sacerdote  custodienda  obseretur. 

VII.  Meminerint  etiam  Sacerdotes  sibi  non  licere  Sanctissi- 
mam  Eucharistiam  apud  se  retinere,  aut  secum  deferre  nisi 
urgente  gravi  necessitate;  quae  si  adsit,  summa  reverentia  sese 
gerant  et  ab  inani  quovis  colloquio  abstineant. 

VIII.  In  omnibus  ecclesiis  in  quibus  Sanctissima  Euchar- 
istia  asservatur,  diu  noctuque  lampas  vel  cereus,  juxta  Ritualis 
Romani  monita,  prae  altari  luceat. 

IX.  In  omnibus  et  singulis  ecclesiis  in  quibus  Missa  qiiavis 
die  Dominica  celebrari  solet,  praeter  indumenta  ad  missam 
necessaria,  praesto  etiam  sint  pluviale,  velum,  ostensorium, 
thuribulum,  quidquid  demum  ad  decoram  ac  solemnem  Bene- 
dictionem  SS.  Sacramenti  requiritur.  Quae  si  desint,  quanto- 
cius  obtineri  debent. 

X.  Indulgemus,  ut  omnibus  diebus  Dominicis  et  Festis  de 
praecepto  detur  Solemnis  Benedictio  SS.  Sacramenti,  in  illis 
tanturn  ecclesiis  in  quibus  prius  vesperae  decantatae  fuerint. 
Ubi  vero  decantari  non  solent,  vetamus,  ne  saepius  quam  semel 
in  mense,  die  Dominica,  vel  Festo  de  praecepto  sine  speciali 
Nostra  licentia  detur. 

XI.  Vetamus  omnino,  ne  Sacerdotes  Nostri  Sanctissimum 
Sacramentum  ex  tabernaculo  nisi  veste  talari,  superpelliceo 
et  stola  induti  extrahere,  aut  ibidem  reponere  unquam  prae- 
sumant.                                                    K 

XII.  Vetamus  insuper  ne  Venerabile  Sacramentum  in' 
tabernaculo  unquam  asservetur  nisi  clavi  in  tuto  posita  loco 
obseretur. 

CAPUT  VII. 

DE     PCENITENTIA. 

I.  Monemus  animarum  pastores,  ut  paratos  semper  se 
exhibeant  ad  fidelium  confessiones  excipiendas,  praesertim 
tamen  Sabbato  et  Festorum  Vigiliis. 

II.  Praecipimus,  et  sub  gravi  quidem  mandamus,  ut  in 
omnibus  et  singulis  ecclesiis,  ubi  desint,  confessionalia  loco 
publico  et  patenti  erigantur. 

III.  Extra  confessionale  mulierum  et  puellarum  confessiones, 
secluso  casu  necessitatis,  excipere  nunquam  licet.  Casus  autem 
necessitatis  hac  in  re  censetur  gravis  vel  diuturna  aegrotatio, 
surditas  pcenitentis  vel  confessarii,  vel  demum  impossibilitas 
ecclesiae  adeundae, 

IV.  Volumus  autem  et  mandamus,  ut  praeter  casum  extremae 
necessitatis,  in  stationibus  ordinariis,  feminarum  confessiones 
in  loco  patenti  et  conspicuo,  aperto  nimirum  cubiculi  ostio,  et 
cratibus  interpositis,  excipiantur.  Quod  si  crates  nondum 
existant  quamprimum  adhibeantur.  Qua  quidem  in  re,  mis- 
sionariorum  conscientiam  oneramus.' 

V.  Praecipimus  omnibus  et  singulis  animarum  pastoribus,  ut 
feriis  quatuor  anni  temporum  confessiones  puerorum  et  puel- 
larum  qui  ad  usum  rationis  pervenerint,  nondum  tamen  ad 
primam  communionem  admissi  fuerint,  facta  praevia  et  publica 
ad  populum  monitione,  excipiant. 

CAPUT  VIII. 

DE     MATRIMONIO. 

I.  Ubicumque  missa  singulis  diebus  Dominicis  celebratur, 
Bannorum  proclamatio,  bis,  duobus  scilicet  diebus  Dominicis 
vel  Festivis  de  praecepto  continuis,  est  omnino  facienda.  Ubi 
vero  missa  bis  tanturn  in  mense  celebratur,  una  saltem  fiat 
denuntiatio.  Ubi  rarius  Sacrum  neri  solet,  judicio  pastoris 
num  aliqua  facienda  sit  proclamatio  relinquimus,  d.ispensantibus 
Nobis  ab  una  vel  una  et  altera  proclamatione. 

II.  Districte  vetamus  ne  dispensatio  a  Rannorum  proclama- 
tione  ob  leves  causas  petatur 

III.  Cum  in  Nostra  Dicecesi  deflendus  quidem  abusus  nimis 
frequenter  dispensationes  ab  impedimentis  matrimonii  petendi 
adhuc  vigeat,  volumus  et  prascipimus,  ne  unquam  dispensatio 
ab  impedimentis  matrimonii  petatur,  nisi  ipsi  pastori  morali 
certitudine  constet  eam  opportunam  et  ad  majora  mala  pras- 
cavenda,  necessariam  esse. 

IV.  Graviter  monemus  Sacerdotes  ut  officii  sui  memores, 
instantius  solliciti  sint  rite  disponere  fideles  qui  matrimonio 
jungi  volunt,  eosque  hortentur,  ut  ante  matrimonii  celebratio- 
nem  sacramenta  Poenitentiae  et  Eucharistiaa  pie  recipiant. 

V.  Catholicorum  matrimonia,  quantum  fieri  potest,  in  ec- 
clesia  et  inter  Missarum  solemnia  benedici  volumus. 

VI.  Matrimonia  mixta  neque  proclamanda  neque  in  ecclesia 
celebranda,  nec  demum  benedicenda  sunt. 

VII.  Quod  lege  Ecclesiae  generali  jam  vetitum  est,  stricte 
denuo  prohibemus  ne  Catholici  ulli  intra  Dioeceseos  Nostrae 
limites,  sive  illorum  pars  utraque,  sive  una  tantum  Catholica 
sit,  matrimonium  inire  coram  praecone  haeretico  praesumant. 
Qui  autem  id  fortassis  audeant,  sciant  se  excommunicationem, 
Nobis  reservatam,  ipso  facto  incurrere. 

VIII.  Qui  autem  coram  magistratu  civili  matrimonium  inire 
attentaverint,  sive  utraque  contrahentium  pars,  sive  una  tantum 

sit  Catholica,    praeter   mortis    periculum   non   absolvantur,  nisi 
specialis  facultas  pro  singulis  casibus  a  Nobis  obtineatur. 

IX.  Praecipimus  sub  poena  quidem  suspensionis  ferenda? 
sententiae,  ut  ipso  die  qup  matrimonium  contrahitur,  si  in  ec- 
clesia  celebretur,  in  librum  matrimoniorum,  juxta  Ritualis 
praescriptum,  ab  ipso  Sacerdote  nuptias  benedicente,  vel  eis- 
dem  si  non  sint  benedicendae,  adstante,  accurate  referatur.  Si 
vero  Sacerdos  nuptias  in  aedibus  privatis  vel  in  statione 
benedicat,  eisve  adstet,  ante  biduum  post  reditum  ad  ecclesiam 
ubi  registrum  adservatur,  eas  sub  eadem  pcena  in  registro 
describat. 

X.  Praecipimus  eadem  sub  pcena,  ut  licentia  ineundi 
matrimonium,  quam  contrahentes  ab  auctoritate  civili  obtinent, 
et  ipso  Sacerdoti  tradunt,  intra  tempus  a  lege  civili  determina- 
tum,  ad  officialem  competentem  omnino  remittatur. 

CAPUT  IX. 

DE    CHRISTIANA    JUVENTUTE    ERUDIENDA. 

I.  Volumus  districteque  mandamus,  ut  in  omnibus  urbibus 
et  oppidis  ubi  quovis  die  Dominico  Sacrum  fieri  solet,  pastor 
sive  per  se,  sive  per  alios,  pueros  et  puellas  missionis  suae 
catechismum,  per  unam  saitem  horam  integram,  singulis 
Dominicis,  edoceat.  Quod  si  per  alios  scholas  catecheticas 
doceri  curet,  ipse  nihiiominus  pastor,  per  dimidium  saltem 
horae,  singulis  quidem  vicibus,  eisdem  intersit.  Qua  in  re 
pastorum  conscientiam  oneramus. 

II.  Missionarii  autem  ruri  degentes,  singulis  etiam  diebus 
Dominicis,  in  locis  ubi  Sacrum  faciunt,  si  horis  pomeridianis 
pueri  et  puellae  convocari  nequeant,  eosdem  catechismum,  per 
dimidium  horae  ante  ultimam  missam,  edoceant,  ipsis  sacramen- 
tum  pcenitentiae  petentibus  ad  aliud  tempus  remissis.  Hac 
etiam  in  re  Missionariorum  conscientiam  gravamus. 

III.  Enixe  Missionarios  Nostros  in  Domino  hortamur 
nullum  non  movere  lapidem,  ut  scholae  Catholicaa  in  locis  ubi 
adhuc  desiderantur,  quantocius  fieri  potest,  instituantur  ;  luc- 
tuosa  enim  constat  experientia,  juventutem  Catholicam  ex 
frequentatione  scholarum  publicarum  in  magno  periculo  morum 
corruptelae,  quin  et  fidei  amittendaa  fere  semper  constitui. 
Omni  ergo  quo  valent  studio,  puerorum  Christianas  et  Catho- 
licae  educationi  Sacerdotes  Nostri  prospiciant,  invigilent  et 
provideant.  Cordati  quippe  Sacerdotis  est  nulli  parcere  labori 
quo  lucrifacere  valeat  animas  illorum  quos  Dominus  Noster 
amantissimis  verbis  :  "sinite  parvulos  ad  me  venire"  peculiari 
plane  dilectione  sibi  vindicare  dignatus  est.  Quapropter 
iterum  lterumque,  per  viscera  misericordias  Dei  Nostri,  obse- 
cramus  Sacerdotes  Nostros,  ut  scholas  vere  Catholicas  prope 
ecclesiam  suam,  unusquisque  erigendas  curet.  Si  autem  opus 
fuerit,  et  rerum  adjuncta  sinant,  eisdem  ex  reditibus  ecclesia^ 
provideant. 

CAPUT  X. 

DE    REGIMINE    ECCLESIARUM. 

I.  Decretis,  quas  in  Concilio  Baltimorensi  Plenario  II  de 
potestate  pastorali  lata  sunt,  inhaerentes,  declaramus  ecclesias 
cujusque  seu  congregationis  administrationem  soli  pastori  a 
Nobis  constituto  competere  :  nec  licet  aliis  Sacerdotibus  illi  in 
ministerii  adjunctis,  quidquam  praeter  pastoris  voluntatem  ag- 
gredi. 

II.  Prohibemus  sub  gravi,  ne  ullus  Sacerdotum  absque 
proprii  pastoris  consensu,  pro  singulis  casibus  obtinendo,  aut 
ipsa  Nostra  venia,  subditos  aliorum  pastorum  vel  Matrimonio 
jungat,  vel  ad  Baptismum  admittat,  praeterquam  vitae  pericli- 
tantes,  et  proprius  pastor  adiri  tempestive  nequeat.  Si  vero 
occasione  vetitae  administrationis  oblationes  acceperit,  easdem 
illi   restituat,    cujus   fuisset   sacramentum    ministrare.      Si   quis 

autem  hoc  decretum  contemnere  aut  non  observare  praesumat, 
sciat  se,  post  tertiam  illius  violationem,  suspensionem  ipso  facto 
incurrere. 

III.  Subditi  autem  cujusque  pastoris  censentur  illi  tantum 
qui,  vel  intra  congregationis  suae  limites  a  Nobis  statutos,  aut 
statuendos,  degunt,  vel  in  ecclesia  scamna  vel  sedem  (a  pew  or 
seat),  conducunt,  etiamsi  extra  limites  pastori  assignatos, 
dpmicilium  habeant.  Hoc  autem  in  casu,  duplicem  schedulam 
extraneorum  nomina  et  domiciliorum  descriptionem  continen- 
tem  conficere  tenetur,  unamque  pastori  loci,  alteram  Nobis, 
quotannis  exhibebit. 

IV.  Caveant  pastores,  ne  quempiam  Sacerdotem  vagum, 
extraneum,  aut  sibi  ignotum,  missam  celebrare  vel  aliud  munus 
clericale  exercere  permittant,  sine  speciali  et  expressa  licentia 
Nostra.  Quod  si  hasc  licentia  ob  distantiam  locorum,  aliasve 
difficultates,  comparari  commode  nequeat,  prudentiae  pastoris 
quid  sit  agendum  relinquimus. 

V.  Nuliae  stationes,  nisi  in  locis  quae  quinque  saltem 
millibus  passuum  ab  ecclesia  distant,  et  sine  speciali  Nostra 
licentia,  erigantur. 

VI.  Ne  Sacerdotibus  unquam  a  mente  excidat  rerum 
divinarum  scientia,  neque  parvi  aestimetur  sacrarum  discipli- 
narum  studium,  statuimus  collationes  de  rebus  theologicis 
dogmaticis  et  moralibus,  quater  quotannis  in  urbe  Ludovicopo- 
litana,  bis  autem  rure  esse  habendas,  locis  ac  temporibus  a 
Nobis  assignandis. 

VII.  Studeant  pastores  animarum  in  ecclesiis  sibi  com- 
missis,  pias  confraternitates,  nec  non  mutui  subsidii  societates 
religiosas,  ne  ad  sectas  secretas  fideles  declinent,  instituere. 
Nulla  tamen  in  posterum  societas  instituatur  aut  existere  per- 
mittatur,  quae  praetextu  propriorum  agendorum  negotiorum, 
directionem  et  jurisdictionem  pastoris  respuerit. 

CAPUT    XI. 

DE    REDITIBUS    ECCLESIiE. 

I.  Cum  in  presentibus  rerum  adjunctis  haud  raro  contingat, 
quod  Sacerdotes  ecclesiis  sibi  commissis  proprias  pecunias  in 
mutuum  tradant,  pra&cipimus  omnibus  et  singulis  animarum 
pastoribus  ne  ecclesias  suas,  praeter  necessitatis  casum,  hisce 
mutuis  gravent.  Si  vero  omnino  vitare  hujusmodi  mutua  non 
valeant,  in  codicem  recepti  et  expensi  ecclesiae  accurate  ea 
referant,  nec  unquam  ultra  sex  pro  Centum  exigere  praesumant. 
Si  quis  autem  in  praedictum  codicem  ea  non  referat,  earum 
solutionem  nullatenus  expetere  potest. 

II.  Sub  gravi  vetamus  omnibus  et  singulis  animarum  pas- 
toribus,  ne  sine  licentia  Nostra  scriptis  obtinenda,  ad  ecclesiam, 
aut  domum  pastoralem  exstruendam,  amplificandam,  restauran- 
dam,  vel  ornandam,  sive  ex  integro,  sive  ex  parte,  debita  quae 
summam  centum  scutorum  excedunt,  intra  spatium  unius  anni 
contrahere  audeant. 

III.  Volumus  districteque  praecipimus,  ut  pensionem  an- 
nuam,  salarium  communiter  dictam,  sibi  debitam,  pastores 
animarum  a  fidelibus  sibi  commissis,  omnino  quotannis  exigant. 
Quod  si  congregatio  aliqua  hanc  pensionem  solvere  nolit,  aut 
non  valeat,  res  Episcopo,  mense  saltem  ultimo  ante  annum 
elapsum  erit  referenda.  Qui  autem  huic  decreto  contravenerint, 
sciant  se  post  biennium,  omne  jus  ad  pensionem  nondum 
solutam  prorsus  amittere. 

IV.  Prohibemus,  ne  Sacerdotes  Dioeceseos  Nostrae  debita 
person.alia  contrahant.  quin  in  chirographo  promissorio,  si  detur, 
clare  declaretur  congregationem,  ecclesiam,  successorem  vel 
Episcopum,  deficiente  aut  mortuo  mutuatario,  ad  eorundem 
solutionem  nullatenus  teneri. 

V.  Sub  gravi  vetamus,  ne  quis  Sacerdotum  Dioeceseos 
Nostrae  ex  bonis  ecclesiae  quidpiam  praeter  pensionem  ei  assig- 
natam,  et  reditus   stolae  dictos.  sibi  vel   domus  pastoralis  or- 

dinariis  expensis  vindicare  praesumat.  Porro  inter  bona  eccle- 
siastica  ea  connumeranda  sunt  quae  in  religionis  subsidium,  vel 
usus  ecclesiasticos  minime  vero  ipsi  personas  Sacerdotis  fideles 
elargiri  solent. 

VI.  Prohibemus  insuper,  ne  diebus  quibus  collectae,  in 
omnibus  ecclesiis  et  stationibus  ab  Episcopo  praescriptae,  fa- 
ciendae  sunt,  quidquam  ex  oblationibus  fidelium,  quocumque 
titulo,  retineatur. 

VII.  Singulis  annis,  ante  diem  primam  Augusti,  universi  et 
singuli  pastores  pecuniae  receptae  et  expensae  intra  annum 
schedulam  conficiant,  quam  a  duobus  viris,  altero  a  pastore, 
altero  autem  a  Nobis  electo,  examini  subjectam  et  confirmatam 
Nobis  exhibeant.  Qui  huic  decreto  contravenerit,  sciat  se  ipsa 
prima  die  Augusti  suspensionem  ipso  facto  incurrere. 

VIII.  Nemini  fas  est  de  nova  ecclesia,  domo  pastorali,  vel 
schola  exstruenda,  amplificanda  vel  restauranda,  aut  de  praediis 
comparandis,  quidquam,  sine  Nostra  licentia  scripto  obtenta, 
statuere  aut  moliri. 


QUINTA    SYNODUS 


DlCECESANA      LUDOVICOPOLITANA 


IN  EGCLESIA  CATHEDRALI, 


DIE   Iir.   JANUARII,   A.    D.    MDCCCLXXXIX. 


HABITA. 


OFFICIALES   ET   SYNODALES. 


PONTIFICI    MISSAM    CELEBRANTI    ADSTABANT  : 

Presbyter  Asslstens — Adm.  R.  D.  Michael  Bouchet,  V.  G. 

Diaconi  Honorati — R.  D.  Michael  Lawler,  R.  D.  Terentius 
J.  Disney. 

Diaconus  Missce  — R.  D.  L.  Bax. 

Subdiaconus — R.  D.  L.  Bax. 

Magistri  Cceremoniaru?n—^.  D.  Patricius  Rock,  R.  D. 
Carolus  P.  Raffo,  R.  D.  Jacobus  Cronin. 


OFFICIALES    SYNODI  J 

Archidiaconus — Adm.  R.  D.  Michael  Bouchet,  V.  G. 

Promotor — Adm.  R.  D.  Alexander  J.  Harnist. 

JVotarius—Adm.  R.  D.  C.  J.  0'Connell. 

Procurator  Cleri — R.  D.  Alexander  J.  McConnell. 

Secretarii — Adm.  R.  D.  Guillelmus  P.  Hogarty,  Adm.  R. 
D.  Ludovicus  G.  Deppen. 

yudices  ^uerelarum  et  Excusationum  : — R.  D.  Fran- 
ciscus  Zabler,  R.  D.  W.  P.  Mackin,  R.  D.  Guillelmus  Buckman. 

Magistri  Cceremoniarum — R.  D.  Patricius  Rock,  R.  D. 
Carolus  Raffo,  R.  D.  Jacobus  Cronin. 

Cantores — R.  D.  P.  Fermont,  R.  D.  Josephus  Hogarty, 
R.  D.  Carolus  Raffo,  R.  D.  Ludovicus  Ohle. 

Examinatores  Cleri  Renunciati  sunt  : — Adm.  R.  D. 
M.  Bouchet,  V.  G.,  Adm,  R.  D.  Gcorgius  McCloskey,  V.  G., 
Adm.  R.  D.  A.  J.  Harnist,  R.  D.  L.  Bax,  R.  D.  T.  J.  Disney, 
R.  D.  P.  M.  J.  Rock,  Adm.  R.  D.  W.  P.  Hogarty,  Adm.  R. 
D.  Thomas  F.  Tierney,  Adm.  R.  D.  C.  J.  0'Connell,  Adm. 
Rev.  L.  G.  Deppen., 


DECRETA. 


CAPUT  I. 

DE     DECRETIS    CONCILII     PLENARII     BALTIMORENSIS    III.     NECNON 
CONCILII    PROVINCIALIS    CINCINNATENSIS    IV. 

Decretorum  Concilii  Plenarii  Baltimorensis  III  promulga- 
tionem  renovantes,  vim  quoque  suam  et  robur,  in  Dioecesi 
Nostra,  decreta  Concilii  Provincialis  Cincinnatensis  IV.  habere 
declaramus. 

CAPUT  II. 

DE     RELATIONE     INTER     RECTORES     ECCLESIARUM     EORUMQUE 
ASSISTENTES. 

Ubi  duo  vel  plures  sunt  sacerdotes  Ecclesiae  adscripti  soli 
rectori  ab  Episcopo  constituto,  pastoralis  competit  auctoritas. 
Reliqui  sacerdotes  ejus  sunt  dumtaxat  assistentes,  atque  in  iis 
quae  celebrationem  Missse,  administrationem  Sacramentorum, 
visitationem  infirmorum,  divini  verbi  praedicationem,  scholarum 
directionem,  verbo  demum,  in  omnibus  quag  externum  parce- 
ciae  regimen  vel  internam  domus  pastoralis  disciplinam  spec- 
tant.  eidem  obtemperare  tenentur. 

CAPUT  III. 

DE    SUBDITIS    CUJUSQUE    RECTORIS. 

I.  Decretum  dicecesanum  (Syn.  IV.  pag.  15,  decr.  III.) 
quo  fidelibus  permittitur  scamna  vel  sedes  (pews  or  seats)  in 
ecclesia,  extra  propriag  parceciae  limites  sita,  conducere,  in 
posterum  ad  eos  restringetur  qui  intra  limites  (the  corporate 
limits)  civitatis  in  qua  duae  aut  plures  habentur  ecclesiaa  degunt. 

II.  Qui  hac  ratione  scamna  vel  sedes  in  aliena  ecclesia  sibi 
conducent,  eo  ipso  illius  ecclesiae  rectoris  subditi  constituuntur. 

III.  Fidelibus  qui  ruri  et  extra  civitatis  limites  domicilium 
habent  ad  alienam  ecclesiam,  dum  in  eodem  loco  manent, 
transire  ut  eidem  adscribantur,  non  licebit,  nisi  praeviam 
Episcopi  licentiam  scriptis  consecuti  fuerint. 

IV.  Si  de  limitibus  unicuique  propriis  lis  inter  rectores 
rurales  exoriatur,  rem  inter  se  amice  componant.  Quodsi  intra 
tres  menses  sibi  invicem  consentire  nequeant,  ad  Episcopum 
recurrere  debent,  cujus  deinde  erit  tres  designare  viros  qui 
cuique  limites  adjudicabunt. 

CAPUT  IV. 

DE    REGESTIS    IN    SINGULIS    ECCLESIIS    HABENDIS. 

I.  Rectores  omnes  sequentia  regesta,  unusquisque  in  ec- 
clesia  sibi  credita,  habere  atque  servare  tenentur  :  librum 
baptizatorum,  librum  confirmatorum,  librum  matrimoniorum, 
librum  status  animarum  et  librum  defunctorum. 

II.  In.singulis  actis  describendis,  omnia  clare  et  nitide,  ac 
sine  ulla  verborum,  personarum  nominum,  diei  mensis  vel  anni 
abbreviatione,  exprimi  ita  debent,  ut  etiam  in  foro  civili,  si 
opus  sit,  fidem  faciant. 

CAPUT   V. 

DE    ORATORIIS    ET    SACELLIS    PRIVATIS. 

In  dicecesi  Nostra,  tum  in  urbe  Ludovicopolitana  tum  aliis 
in  locis,  ingressus  Sacellorum  Conventuum,  Scholarum,  Noso- 
comiorum,  Orphanotrophiorum,  aliorumve  asylorum  laicis  ex- 
traneis  ut  ibidem  Sacrificio  Missae,  Vesperis  vel  Benedictioni 
Sanctissimi  Sacramenti  intersint  omnino  interdicitur.  Solius 
Episcopi  erit  judicare  num  in  casu  particulari  exceptio  fieri 
debeat. 

CAPUT  VI. 

DE    EPHEMERIDE    "THE    RECORD." 

I.  Quascunque  in  ephemeride,  cui  titulus  "the  Record"  sub 
nomine  Nostro,  vel  auctoritate  Nostra  evulgantur,  vim  et  robur 

in  posterum  habebunt  perinde  ac  si  unicuique,  verbo  vel  scripto, 
injuncta  fuissent. 

II.  Quum  haec  ephemeris  ampliori  jam  forma  in  lucem 
publicam  edatur  atque  reditus  exinde  provenientes  in  orphano- 
rum  sustentationem  destinentur,  pergratum  Nobis  erit  si  eccle- 
siarum  rectores  ejusdem  diffusioni  in  suis  missionibus  adju- 
torium  praebeant. 

CAPUT  VII. 

DE    COLLECTIS. 

I.  Per  mensem  integrum  ante  collectionem  a  Summo  Pon- 
tifice  aut  ab  Episcopo  praescriptam,  specialem,  ad  usus  locales, 
collectionem  instituere  de  caetero  non  permittitur. 

II.  Praeter  collectiones  quas  Episcopus  specialibus  de  causis 
indicet,  sequentes  quotannis  habendae  sunt : 

Pro  Nigris  et  Indianis,  Dominica  prima  Quadragesimae, 

Pro  Seminario  majori,  Dominica  Resurrectionis  D.  N.  J.C., 

Pro  Terra  Sancta,  Festo  Ascensionis  D.  N.  J.  C, 

Pro  Papa,  Dominica  prima  Julii, 

Pro  Seminario  minori,  Festo  Nativitatis  D.  N.  J.  C. 

III.  Vehementer  optamus  ut  in  ecclesiis  suis  Societatem 
Fidei  Propagandaa  quas  maximo  auxilio,  olim  Dioecesi  Nostrae 
fuit,  instituant  atque  semper  foveant. 

IV.  Collectas  recensitae  quotannis,  diebus  statutis,  habendae 
sunt,  etiamsi  nulla  specialis  monitio  praemittatur. 

V.  Quotiescunque  a  Summo  Pontifice  vel  ab  Episcopo 
coliecta  praescribitur,  aliam,  ad  instar  collectae  Dominicalis 
ordinariae  habere  de  caetero  non  licebit.  Neque  fas  erit  tantam 
ex  pecuniis  collatis  summam  subtrahere,  quanta  consuetae  col- 
lectae  foret  aequalis.  Consuetudo  autem  habendi  hisce  diebus, 
collectam  dominicalem  ordinariam  pro  sustentatione  ecclesiae, 
vel  subtrahendi  aliquam  collectae  partem,  ubicumque  invaluerit, 
statim  et  quidem  sine  ulla  ulteriori  monitione,  est  tollenda. 

CAPUT  VIII. 

DE    MODIS    QUIBUSDAM    PROHIBITIS    PECUNIAS    COLLIGENDI. 

I.  Ea  quae  Concilium  Plenarium  Baltimorense  III  (pag.  166 
n.  290  scqq.)  de  conventibus  nocturnis  vulgo,  "picnics,  excur- 
sions,"  dictis,  necnon  de  choreis  (balls)  statuit,  in  posterum,  per 
universam  Nostram  dicecesim  executioni  stricte  mandabuntur. 

II.  Nulli  rectori  fas  erit  pecunias  hisce  modis  collectas  sive 
pro  ecclesia  sive  pro  domo  pastorali,  aut  pro  schola  vel  re- 
Hgiosarum  domo,  aliove  demum  quolibet  fine,  accipere,  etiamsi 
ipsemet  hujusmodi  conventui  consenserit,  aut  proprium  assen- 
sum  denegaverit. 

CAPUT   IX. 

DE    DEBITIS    NON    CONTRAHENDIS    ET    PECUNIIS    NON 
EXPENDENDIS. 

I.  Nulli  rectori  in  posterum  licebit,  ecclesiam  cui  praeest 
aere  alieno  gravare,  aut  etiam  pecunias  quas  prae  manibus 
habeat,  expendere  ad  vestimenta  vel  vasa  sacra  aut  alia  quae- 
libet  ad  usus  ecclesiasticos  comparanda,  sine  praevia  Nostra 
licentia  scriptis  in  singulis  quidem  casibus  obtinenda. 

II.  Pia  legata  aut  pecuniae  ecclesiae  oblatae  in  posterum, 
inconsulto  Episcopo,  non  expendantur. 

III.  Decretum  quo  olim  rectori  permittebatur  debita  quae 
centum  scutatorum  summam  non  excederent,  intra  spatium 
unius  anni  contrahere  (Syn.  Dicec.  IV.,  pag,  16,  decr.  II.) 
omnino  revocamus. 

CAPUT  X. 

DE    SOCIETATIBUS    MILITARIBUS. 

Societates  militares  cum  ornatu  suo  ecclesiam  non  ingre- 
diantur  nisi  vere  Catholicae  sint  et  directorem  spiritualem  ab 
Episcopo  constitutum  habeant. 

CAPUT   XI. 

DE    VISITATIONE     EPISCOPALI. 

In  visitatione  Episcopi  ca^remoniaB  in  Pontificali  Romano 
praascriptas  sunt  servandas.  Qua  super  re  lectio  Caeremonialis 
(Ceremonial  of  the  Catholic  Church,  pag.  383  seqq)  rectoribus 
commendatur. 

Si  horis  matutinis  fiat  Visitatio,  Missa  Cantata  celebranda 
est  nisi  Episcopo  aliter  visum  fuerit. 

CAPUT  XII. 

DE    BANNORUM     PROCLAMATIONE. 

I.  Statutumquo  olim  bina  vel  etiam  una  tantum  banno- 
rum  proclamatio  requirebatur  (Syn.  dicec.  IV.  pag.  12  decr.  I.) 
omnino  revocamus,  atque  prascipimus  ut  in  posterum  trina  in 
singulis  ecclesiis  proclamatio,  diebus  Dominicis  vel  Festis  de 
prascepto,  fiat. 

II.  Si  matrimonium  contracturi  ex  diversis  sint  parceciis, 
bannorum  proclamatio  in  utraque  ecclesia  erit  facienda. 

III.  Si  concedatur  dispensatio  super  impedimento  temporis 
clausi,  banna  sunt  nihilominus  more  consueto  proclamanda. 

CAPUT  XIII. 

DE    CANCELLARIA. 

I.  Dispensationum  matrimonialium  petitiones  omnes  ad 
Cancellarium  dirigi  debent.  Ad  Nos  autem  vel  ad  Vicarium 
Nostrum  Generalem,  secluso  urgentis  necessitatis  casu,  non 
mittantur. 

II.  Quando  agitur  de  casibus  in  quibus  eleemosyna  dis- 
pensationem  petentibus,  de  prascepto  Sedis  Apostolicas,  est 
injungenda,  rectores  inquirere  debant  num  sint  oratores  divites, 
aut  saltem  satis  afHuenter  viventes,  vel  inter  pauperes  et 
miserabiles  sensu  juris  canonici  sint   connumerandi.     Graviter 

autem   peccarent   oratores,    qui,    ut    obligationem    eleemosynas 
erogandaa  declinent,  veritatem  hac  in  re  celarent. 

III.  Super  impedimentis  disparitatis  cultus  vel  mixtas  re- 
ligionis  dispensationes  petentes,  in  ipsamet  petitione  declarare 
debent,  num  cautum  sit  conditionibus  ab  Ecclesia  praascriptis. 

IV.  Quas  ad  eleemosynam  erogandam  ab  iis  qui  dispensa- 
tiones  matrimoniales  petunt  pertinent,  rectores  ecclesiarum 
aliique  sacerdotes  fideliter,  ea  quae  in  speciali,  hac  super  re,  die 
II  Februarii  hujus  anni  Instructione  edita,  observare  ten- 
entur. 


SEXTA    SYNODUS 

DIE   XIX.    DECEMBRIS,   A.   D.   MDCCCXCV. 

lon. 

U.    S.    OF    America. 


No.    2670. 


Washington,  D.  C,  18.  Feb.,  1896. 

Illustrissimus  et  Reverendissimus  Guillelmus  McCloskey, 
Episcopus  Ludovicopolitanus.  Sacrae  Congregationi  de  Propa- 
ganda  Fide  exposuit  Synodum  dioecesanam  celebratam,  ac  die 
19  Decembris,  1895,  decreta  a  Synodo  lata  fuisse  ab  ipso  in 
Ecclesia  Cathedrali  coram  Synodo  promulgata,  ita  ut  ea  a  die 
1.  Januarii,  1896,  legis  vigorem  obtinerent,  quin  tamen  prae- 
vium  Consultorum  consilium  quemadmodum  in  Art.  20,  Conc. 
Plen.  III  Balt.  injungitur,  exquisitum  fuerit.  Hsec  autem 
omissio  inadvertenter  ac  bona  fide  accidit.  Proinde  Illus- 
trissimns  et  Reverendissimus  Episcopus  supplices  preces  ex- 
hibuit  ut  necessaria  sanatio  in  casu  concederetur. 

Porro  cum  S.  C.  de  Propaganda  Fide  per  literas  diei  17. 
Januarii,  1896,  facultatem  Emno.  Pro-delegato  Apost.  fecerit 
sanationem  concedendi  ac  cum  Nobis  die  11.  Februarii,  1896, 
ea  fuerit  subdelegata,  Nos,  re  mature  ac  diligenter  perpensa, 
utentes  facultate  Nobis  subdelegata,  imploratam  sanationem  in 
casu  ppr  praesentes  impertimur  ita  ut  decreta  prcefatae  Synodi  a 
a  die  r.  Januarii,  1896,  plenum  legalem  vigorem  habeant. 

Datum  Washirigtonii,  die  18.  Februarii,  1896. 

DONATUS  SBARETTI, 

Auditor   Apostol.   Delegationis. 

EXAMINATORES    CLERI    ReNUNCIATI    SUNT  : 

Adm.  Rev.  D.  Michael  BOuchet,  V.  G., 

Adm.  Rev.  D.  Ludovicus  Miller,  O.  M.  C,  S.  T.  D., 

Rev.  D.  Patricius  Rock, 

Rev.  D.  Patricius  Walsh, 

Rev.  D.  Franciscus  Zabler, 

Rev.  D.  Georgius  Schuhmann,  S.  T.  D. 

officiales  synodi  : 

Archidiaconus — Adm.  R.  D.  Michael  Bouchet,  V.  G. 

Promotor — Adm.   R.  D.  Ludovicus  Deppen,   Cancellarius. 

yudices  ^uerelarum  et  Excusationum  : — R.   D.   Henri- 
cus  Connolly  et  R.  D.  Andreas  Brady. 

Procurator  Cleri — Adm.  Rev.  Guillelmus  Hogarty. 
'  Secretartus—R.  D.  Georgius  Schuhmann,  S.  T.  D. 

Notarius — R.  D.  Eduardus  Lynch. 

Magistri  Ccere?noniarum — R.  D.  Patricius  Rock  et  R.  D. 
Thomas  York. 

Magistri  Cantorum — Adm.    R.    D.    Josephus    Hogarty  et 
R.  D.  Carolus  Raffo. 

Testes  Synodales — R.    D.    Daniel    0'Sullivan    et    R.    D. 
Henricus  Connolly. 


DECRETA. 


I.  Constitutio  jam  in  Synodo  Dioecesana  IV.  (pag.  14, 
decr.  II.)  promulgatas  secundum  quam  sub  gravi  prohibitum 
est: — "ne  ullus  sacerdotum  absque  proprii  pastoris  consensu, 
pro  singulis  casibus.  obtinendo,  aut  ipsa  Nostra  venia,  subditos 
aliorum  pastorum  vel  Matrimonio  jungat,  vel  ad  Baptismum 
admittat,  praeterquam  vitae  periclitantes,  et  proprius  pastor  adiri 
tempestive  nequeat.  Si  vero  occasione  vetitae  administrationis 
oblationes  acceperit  easdem  illi  restituat,  cujus  fuisset  sacra- 
mentum  ministrare.  Si  quis  autem  hoc  decretum  contemnere 
aut  non  observare  praesumat,  sciat  se,  post  tertiam  illius  vio- 
lationem,  suspensionem  ipso  facto  incurrere" — eo  mitigatur  ut 
si  quis  hoc  decretum  contemnere  aut  non  observare  praesumat 
post  unam  eius  violationem  suspensionem  sententiae  ferendae 
incurrat,  et  omnino  abrogetur  imminatio  suspensionis  ipso  facto 
incurrendae. 

II.  Licentia  Episcopi  obtinenda  est,  sub  poena  suspensionis 
sententiae  ferendae,  quoties  ultra  tres  dies  (72  horas)  a  congre- 
gatione  sua  sacerdos  quilibet,  curam  animarum  in  hac  dioecesi 
gerens,  abfuturus  est. 

III.  Taxa,  quae  pro  Missarum  Cantatarum  eleemosynis  con- 
stituitur  ex  quinque  scutatis  ($5.00),  servanda  est,  sub  poena 
suspensionis  ferendae  sententiae,  in  quacunque  ecclesia  hujus 
Dioeceseos. 

IV.  Confessiones  die  Sabbati  usque  ad  saltem  horam  de- 
cimam  postmeridianam  in  urbe  Ludovicopolitana,  si  poenitentes 
confiteri  cupientes  adsint,  audiendae  sunt  sub  poena  suspensionis 
sententiae  ferendae.  In  omnibus  vero  urbibus  oppidisque  ha- 
bentibus  non  minus  quam  5000  incolas,  confessiones,  sub  eadem 
poena,  eodem  die  usque  ad  saltem  horam  nonam  postmeridianam 
audiendae  sunt. 

V.  Matrimonia  in  ecclesia  celebranda  (exceptis  raris  casi- 
bus)  post  horam  quartam  postmeridianam  omnino  prohibentur. 

VI.  Mixta  matrimonia  in  urbibus  et  oppidis  nonnisi  in 
domo  parochiali  celebranda  sunt. 

VII.  Episcopus  certiorfaciendus  est  de  omnibus  pecuniis 
ecclesiag  cuicunque  testamentarie  relictis  a  sacerdote  cujus  curae 
ipsamet  ecclesia  demandata  est,  sub  pcena  suspensionis  sen- 
tentias  ferendag. 

VIII.  Salarium  sacerdotum  curam  animarum  gerentium 
nonnisi  ex  ordinariis  reditibus  ecclesias,  Episcopi  Cathedratico, 
salario  organistae  et  sacristani  aliorumque  mercenariorum 
ecclesiag,  impensis  lucis,  alimentorum,  foenoris,  quibuscumque 
aliis  usitatis  sumptibus  persolutis,  desumendum  est,  ne  auge 
atur  aes  alienum  ecclesias. 

IX.  Salarium  cooperatorum  sacerdotum  deflnitur  ex  sexcen- 
tis  scutatis  ($600.00),  ad  quorum  trecenta  ($300.00)  jus  habet 
rector  ad  sustentandum  cooperatorem. 

